Katrin Koov

Katrin Koov (sündinud 17. aprillil 1973 Tallinnas) on eesti arhitekt. Ta on õppinud Tallinna 2. Keskkoolis aastatel 1980–1991. Arhitektuurialase kõrghariduse omandas ta Eesti Kunstiakadeemia arhitektuuri- ja linnaplaneerimise osakonnas aastatel 1992–1997. Aastatel 1997–1999 töötas ta arhitektuuribüroos Eek & Mutso OÜ. 1999. aastal asutas ta koos partneritega arhitektuuribüroo Coo Arhitektid OÜ, mis tegutses 2002. aastani. 2003. aastast töötab ta arhitektuuribüroos Kavakava OÜ, olles selle asutajaliige, partner ja arhitekt. Katrin Koov on Eesti Kunstiakadeemia arhitektuuriosakonna õppejõud ja õpetab ka Arhitektuurikeskuse Huvikoolis. Aastatel 2014–2017 oli ta arhitektuuriajakirja Maja peatoimetaja. Tema kui arhitekti tuntumad teosed on Pärnu Kontserdimaja, Pärnu kesklinna koolide võimla ja Tartu Ülikooli Narva Kolledži uus hoone. Ta on osalenud edukalt arhitektuurivõistlustel ja saanud mitu arhitektuuripreemiat. Katrin Koov on Eesti Arhitektide Liidu liige alates 2001. aastast. Aastatel 2016–2020 oli ta Eesti Arhitektide Liidu president. Kuressaare peremajad, 2014 (kaasautorid Siiri Vallner ja Kaire Nõmm) Randvere Põhikooli maastikukujundus, 2013 (kaasautor Evelin Reimand) Tartu Ülikooli Narva kolledž, 2012 (kaasautorid Siiri Vallner ja Indrek Peil) Pärnu uue keskuse tänavakujundus, 2009 (kaasautor Kaire Nõmm) Pärnu kesklinna koolide võimla, 2005 (kaasautorid Siiri Vallner, Kaire Nõmm ja Heidi Urb) Pärnu Kontserdimaja, 2002 (kaasautorid Kaire Nõmm ja Hanno Grossschmidt) Kuressaare peremajad, 2012; 1. preemia (kaasautorid Siiri Vallner ja Kaire Nõmm) Kohvik Emajõe äärde, 2011; 1. preemia (kaasautorid Siiri Vallner ja Kaire Nõmm) Teatri Vanemuine juurdeehitis, 2009; 2. preemia (kaasautorid Kaire Nõmm ja Heidi Urb) Pärnu uue keskuse tänavakujundus, 2007; 1. preemia (kaasautor Kaire Nõmm) Tartu Ülikooli Narva Kolledž, 2005; 1. preemia (kaasautorid Siiri Vallner ja Indrek Peil) Pärnu kesklinna koolide võimla, 2003; 1. preemia (kaasautorid Kaire Nõmm ja Siiri Vallner) Eesti Sisekaitseakadeemia õppelinnaku arhitektuurivõistlus, 2003; 1.-2. preemia (kaasautorid Siiri Vallner, Veronika Valk ja Kaire Nõmm) Aaviku elurajooni tänavate kujundus, 2002; 2. preemia (kaasautorid Kaire Nõmm ja Üla Koppel) Pärnu Kontserdimaja, 2001; 1. preemia (kaasautorid Kaire Nõmm ja Hanno Grossschmidt) Räpina keskväljak, 1999; 1. preemia (kaasautorid Margit Mutso, Reio Avaste, Madis Eek) 2002 – Pärnu linna preemia "Aasta tegu" Pärnu Kontserdimaja projekti eest 2003 – Eesti Ekspressi Areeni aastapreemia arhitektuuri ja linnaplaneerimise alase diskussiooni elavdamise eest 2005 – Pärnu linna preemia Aasta Tegu Pärnu kesklinna koolide võimla projekti eest 2005 – Eesti Muinsuskaitseameti preemia Pärnu kesklinna koolide võimla projekti eest 2009 – The Baltic Brick and Roof Award Pärnu kesklinna koolide võimla projekti eest 2013 – Eesti Vabariigi kultuuripreemia (koos Indrek Peili, Siiri Vallneri ja Hannes Praksiga; Tartu Ülikooli Narva Kolledži uue hoone arhitektuurse lahenduse ja sisekujunduse eest) 2013 – Eesti Kultuurkapitali arhitektuuri aastapreemia (koos Indrek Peili, Siiri Vallneri ja Hannes Praksiga; Tartu Ülikooli Narva Kolledži projekti eest – suur sümbolväärtusega hoone, mille tugev arhitektuurne kontseptsioon on leidnud edasiarenduse kvaliteetses ehituslikus teostuses ja silmapaistvas sisearhitektuuris) Eesti arhitektide liidu presidendiks valiti Andro Mänd. ERR Kultuur, 12.06.2020. Eesti Arhitektide Liidu liikmed, Katrin Koov Katrin Koov. Pärnu Kontserdimaja. Ajakiri Maja, 2-2003 Jaak Huimerind. "Pärnu kesklinna koolide võimla arhitektuurivõistlus". Ajakiri Maja, 3-2004 Karri Tiigisoon. "Jalakäijad ja palgiparvetajad – uus jalakäijate tänav Pärnusse". Ajakiri Maja, 2-2008 Askur Alas. "Kelle taktikepi all kerkib linna südamesse Tallinna kaasaegne city?". Eesti Päevaleht, 28. november 2003